2. sz. melléklet

**Műszaki leírás kiviteli tervvel nem rendelkező helyszíneken történő közvilágítási hálózatbővítés tervezési és kivitelezési munkái elvégzéséhez**

**Nyíregyháza város 2018. évi közvilágítási hálózatbővítés és rekonstrukció - II. rész**

1. **Ószőlő u. 32-34. játszótér**

Létesítendő: 3 db L5,6 kandeláber, 5db 36W-os (kompakt) lámpatest, 100 m hálózat, 1 db BMSZ szekrény

A Sarkantyú u. 37. szám alatti társasház bejáratával szemközti B10/4 oszlopról, a meglévő 0,4kW-os közvilágítási hálózatról indítandó új BMSZ szekrény felszerelésével (1x3x160A), melyből 4x16 mm2 keresztmetszetű kábel indításával É-i irányba 30 m távolságra telepítendő L5,6 típusú kandeláberoszlop, melyre 1 db 36W-os lámpatestet kell felszerelni. Továbbhaladva É-i irányba 30 m-re, majd onnan K-i irányba 30 m távolságban 1-1 db L5,6 típusú kandelábert kell telepíteni, amelyekre kétkarú lámpakar felszerelésével 2-2 db 36W-os lámpatestet kell felszerelni.

1. **Futó köz**

Létesítendő: 4 db L5,6 kandeláber, 4 db 36W-os (kompakt) lámpatest

A Futó utca és Futó köz sarkától a meglévő közvilágítási földkábelre 4 db L5,6 típusú kandelábert kell telepíteni 3 db összekötő segítségével, a kandeláberekre 1-1 db 36W-os lámpatestet kell felszerelni.

1. **Kőlapos bejárat, 2 buszmegálló, Újerő u.**

Létesítendő: 4 db L9,8 típusú kandeláber, 4 db 100W-os (Zafír2 Na, vagy Hofeka Claudia Na) lámpatest, 1 db 36 W-os (kompakt) lámpatest, 180 m hálózat, 1 db közvilágítási elosztószekrény

Meglévő lámpatest cseréje miatt felszerelendő: 2 db 100W-os (Zafír2 Na, vagy Hofeka Claudia Na) lámpatest

Az Újerő u. 3. szám előtti oszlopra pántolható lámpakarral 1 db 36W-os lámpatestet kell felszerelni.

Az Újerő u. és 4. sz. főút sarkánál meglévő B10-1300-as oszlopon lévő, illetve az azt követő KOS hálózat alatt lévő 2 db lámpatestet le kell cserélni 100W-os lámpatestre. Az elbontott közvilágítási elemeket az E.On Tiszántúli Áramhálózati Zrt. telephelyére kell beszállítani.

Az Újerő u. és 4. sz. főút sarkánál meglévő B10-1300-as oszloptól földkábeles csatlakozással kell megtáplálni egy új földre telepíthető elosztószekrényt, melyből 4x16 mm2 keresztmetszetű kábel indításával a 4. sz. főút D-i szakaszán 2 db L9,8 típusú kandeláberoszlopot kell telepíteni, melyekre 1,5/0,3-as lámpakar felszerelésével 1-1 db 100W-os lámpatestet kell felszerelni. Szintén a létesítendő elosztószekrényből indítandó 2. sz. kábel keresztezi a 4. sz. főutat fúrással, majd a 4. sz. főút É-i oldalán 2 db L9,8 típusú kandelábert kell telepíteni, melyekre 1,5/0,3-as lámpakar felszerelésével 1-1 db 100W-os lámpatestet kell felszerelni.

1. **Cuczor Gergely utca**

Létesítendő: 3 db L5,6 típusú kandeláber, 3 db 36W-os (kompakt) lámpatest, 100 m hálózat, 1 db elosztószekrény

A Cuczor Gergely utca 15. számnál lévő 0,4kW-os hálózati végoszlopról megtáplálva létesítendő egy új elosztószekrény, melyből 4x16 mm2 keresztmetszetű kábellel indítva K-i irányba 3 db L5,6 típusú kandeláberoszlopot kell telepíteni, melyekre 1-1 db 36W-os lámpatestet kell felszerelni.

1. **Csősz u. 9.**

Létesítendő: 1 db L5,6 típusú kandeláber, 1 db 36W-os (kompakt) lámpatest, 1 db elosztószekrény, 80 m hálózat

A Csősz utcán a 36832. sz. transzformátor állomástól indítva kell a Csősz utca É-i oldalára telepítendő új elosztószekrényt megtáplálni, melyből Ny-i irányban az elosztószekrénytől 10 m-re 1 db L5,6 típusú kandeláberoszlopot kell telepíteni, melyre 1 db 36W-os lámpatestet kell felszerelni.

1. **Deák F. út 48.**

Létesítendő: 1 db L5,6 típusú kandeláber, 1 db 36W-os (kompakt) lámpatest, 1 db elosztószekrény, 10 m hálózat

A Deák Ferenc út 48. sz. társasház előtt meglévő közvilágítási földkábel felhasításával egy új (3ÁK) közvilágítási elosztószekrényt kell telepíteni 2db összekötő segítségével, melyből D-i irányban, a létesített szekrénytől 10 m-re 1 db L5,6 típusú kandelábert kell telepíteni, melyre 1 db 36W-os lámpatestet kell felszerelni.

1. **Vincellér u.**

Létesítendő: 4 db 36W-os (kompakt) lámpatest

A Palánta utcán a Vincellér u.-i kereszteződéshez a meglévő 19/A számú 1300-as oszlopra 1 db 36W-os lámpatestet kell felszerelni. A Vincellér utcán a 2., 6. és 8. sz. oszlopokra 1-1 db 36W-os lámpatestet kell pántolható lámpakarral felszerelni.

1. **Ereszalja u. felé (a buszmegállótól) bevezető szakasz**

Létesítendő: 3 db B10/4 oszlop, 1 db 100W-os (Zafír2 Na, vagy Hofeka Claudia Na) lámpatest, 1 db 36W-os (kompakt) lámpatest, 130 m hálózat

A 36. sz. főút Vajdabokor buszmegállónál meglévő közvilágítási hálózatról 2x16 mm2 keresztmetszetű NFA2X vezetékkel (melyet lengő biztosítóaljzaton kell a fázisvezetőhöz csatlakoztatni) indítva az Ereszalja utca felé 40, majd ismét 40 m-re 1-1 db B10/4-es betonoszlopot, illetve törési oszlopként szintén B10/4-es oszlopot kell telepíteni. A buszmegállótól 40 m-re telepített oszlopra 100W-os, az Ereszalja utcára eső újonnan telepített oszlopra pántolható lámpakarral 36W-os lámpatestet kell felszerelni.

1. **Dióliget utca**

Létesítendő: 4 db 10/4 oszlop, 4 db 36W-os (kompakt) lámpatest, 160 m hálózat

A Dióliget utcán meglévő (Önkormányzati tulajdonú) közvilágítási hálózat folytatásaként a Karéj utcáig 4 db 10/4 típusú oszlop telepítendő, melyekre pántolható lámpakarral 1-1 db 36W-os lámpatestet kell felszerelni. A lámpatesteket 2x16 mm2 keresztmetszetű NFA2X típusú vezetékkel kell bekötni.

1. **Boxer utca**

Létesítendő: 2 db 36W-os (kompakt) lámpatest, 35 m hálózat

A Boxer utcán (a Kuvasz utcától számítva) az 1. és 4. oszlopra 1-1 db 36W-os lámpatestet kell felszerelni. A 4. oszlopra felszerelendő lámpatesthez 2x16 mm2 keresztmetszetű NFA2X típusú vezetéket kell bekötni, melyet lengő biztosítóaljzaton kell a fázisvezetőhöz csatlakoztatni.

1. **Naspolya utca**

Létesítendő: 6 db 36W-os (kompakt) lámpatest

A Naspolya utcán meglévő 0,4kV-os hálózat alá 6 db 36W-os lámpatestet kell felszerelni a 2., 4., 5., 7., 9. és 11. sz. oszlopokra.

Amennyiben légvezetékes bővítés történik, a csatlakozóelem képezi a tulajdoni határt.

Amennyiben a légvezetékes hálózatról a bővítés áttér földkábeles táplálásúra, a telepítendő elosztószekrény az Önkormányzat üzemeltetésében marad. Földkábeles bővítés esetén az elosztószekrény az E.On Tiszántúli Áramhálózati Zrt. üzemeltetésébe kerül.

Ezen kivételtől eltekintve a közvilágítási hálózatbővítést követően Nyíregyháza MJV Önkormányzata üzemeltetésébe kerülnek az új közvilágítási aktív és passzív elemek.

Az újonnan létesített közvilágítási oszlopokat piros alapon fehér vagy fekete színű számozással kell ellátni.